கேள்வி: சங்ககாலத் தமிழக நாணயவியல் என்பது என்ன?
பதில்: தமிழக வரலாற்றைக் கணிப்பதற்கும் நிறுவுவதற்கும் கல்வெட்டியல் துறைக்கு அடுத்து நாணயவியல் துறையின் பங்கு கூடுதலானது. அதிலும் சங்க காலம் தொட்டு வழங்கி வந்த தமிழக முத்திரைக் காசுகள், பெருவழுதி நாணயம், செழியன் காசு போன்ற பாண்டியர் மன்னர்களின் காசுகளும் பெரும்பங்காற்றுவன. மூவேந்தர், குறுநில மன்னர்கள் போன்றோர் வெளியிட்ட நாணயம் மூலம் தமிழக வரலாற்றையும் பொருளாதாரம், மற்ற மாநில மன்னர்களின் நாணயங்கள் தமிழகத்தில் கிடைத்ததைக் கொண்டு இந்தியா பொருளாதார ஏற்றத்தாழ்வுகளையும் அறியலாம். தமிழகத்தில் கிடைத்த வேற்று நாட்டு மன்னர்களின் நாணயங்களையும் கடலோடிகளின் குறிப்புகளையும் கொண்டு பண்டைய இந்தியாவின் பண்டமாற்று முறைகளையும், பொருளாதார ஏற்றத்தாழ்வுகளையும் கணிக்க முடிகிறது. பண்டமாற்று முறை முடிவுக்குப்பின் சரியான மாற்றுப் பொருளாக நாணயம் ஏற்றுக்கொண்டார்கள். நாணயங்களை தங்கம், வெள்ளி (தனிமம்), வெண்கலம், இரும்பு என அந்தந்த ஆட்சியாளரின் பொருளாதார நிலைக்கு ஏற்றவாறு அறிமுகப்படுத்தினர். அதைக் காலப்போக்கில் மெருகேற்றி அந்தந்த காலகட்டத்துக்கு ஏற்றவாறு வடிவமைத்தார்கள். மக்களிடையே புழங்கி வந்த நாணயம், வரலறு காலத்தை வரையறுக்க உதவும் சான்றுகள் ஆகின்றன. சங்க காலம் முற்பட்ட காலத்து நாணயம் கண்டறியப்படவில்லை. சங்க காலம் தொடங்கி கிடைத்துள்ள நாணயங்களில் சில பழம் பாண்டியர் மன்னர்களுடையவை. அவை சதுரம் வடிவிலும், நீள் சதுர வடிவிலும் அமைந்துள்ளன. அவற்றின் ஒரு புறம் மீன் சின்னத்தையும், மறுபுறம் யானை அல்லது காளை சின்னத்தையும் பொறித்துள்ளனர். அவை கி. மு. ஐந்தாம் நூற்றாண்டு முதல் கி. பி. இரண்டாம் நூற்றாண்டு வரையிலான கால அளவுடையவை. மதுரை பழங்காநத்தம் பகுதியில் கோவலன் பொட்டல் எனுமிடத்தில் சங்க காலம் நாணயங்கள் கிடைத்துள்ளன.
கேள்வி: சங்ககாலத் தமிழக நாணயவியல் - மூலம் மற்றும் உசாத்துணைகள் பற்றி தகவல் சொல்.
பதில்: * Studies of South Indian coins என்ற தொடர் ஆராய்ச்சி புத்தகங்களில் வந்துள்ள சங்க கால தமிழக நாணயங்களின் ஆராய்ச்சி முடிவுகள். * * ''பண்டைய தமிழகம்'', சி. க. சிற்றம்பலம், யாழ்ப்பாணப் பல்கலைக்கழகம், இலங்கை. * ''தமிழக வரலாறும் பண்பாடும்'', தமிழியல், பண்பாட்டுப் பள்ளி- தமிழ்நாடு திறந்த நிலைப் பல்கலைக் கழகம்.2004 * * K.Ganesh, "The coins of Tamilnadu" : Book Info: Precision Foto type Services, Banglore, India.2002.234 pages + illustrations in text. Card covers. பகுப்பு:தமிழக நாணயவியல்